Universiteti i Kalifornisë së Jugut tërheq studentë të huaj
Rreth 6,600 studentë të huaj marrin pjesë në programe të rregullta akademike në këtë universitet
Në një klasë të posaçme në Universitetin e Kalifornisë së Jugut, studentët e huaj u takuan me ata amerikanë. Profesori Vinsent Vixhil thotë se ata që vijnë nga vende të huaja, mësojnë për mënyrën e jetesës në Amerikë. Universiteti i Kalifornisë së Jugut është i njohur për programin e atletikës, por studentët thonë se erdhën për pogramin e pasur akademik. Është për shembull fakulteti i kinematografisë kur regjisori i filmave “Luftrat e yjeve”, Xhorxh Lukas pati fillesën e tij. Disa vijnë për të studiuar biznes, letërsi, apo gazetari, ose futen në fakultetin me emër të inxhinierisë. Një ndër katër studentë të programeve master dhe doktoraturave dhe një ndër 10 studentë universitarë, janë nga vende të huaja. Toni Tambasha drejton zyrën e universitetit për shërbime të huaja. Ai thotë se Universiteti i Kalifornisë së Jugut rekruton aktivisht jashtë vendit. Për universitetet amerikane, vendet e huaja janë një burim i mirë të ardhurash; studentët e huaj zakonisht paguajnë çmim të plotë. Më ëak se 5 për qind e studentëve të huaj në Universitetin e Kalifornisë së Jugut marrin ndihmë financiare. Por studentët e huaj zgjerojnë gjithashtu grupin e aplikantëve të përgatitur. Drejtorja e pranimeve Katherine Harrington thotë se lidhjet më të forta të universitetit janë me Azinë. Një student japonez kishte qenë në këtë shkollë në vitin 1890, mbi 100 vjet më parë. Sot, Juan Si Zhao nga Pekini po punon për të marrë një master në menaxhim komunikimi. Edhe klima e Kalifornisë është një pikë tërheqëse, por studenti nga India Bikramjeet Singh Grewal nga India e kalon më shumë kohën duke studiuar sesa duke u zbavitur. Ai thotë se programi i ngjeshur dhe atmosfera ndërkombëtare po e përgatisin për diplomim dhe për jetën pas studimeve.